CELEX: 62018TA0417
Language: el
Date: 2019-10-24 00:00:00
Title: Υπόθεση T-417/18: Απόφαση του Γενικού Δικαστηρίου της 24ης Οκτωβρίου 2019 – CdT κατά EUIPO (Προσφυγή ακυρώσεως – Θεσμικό δίκαιο – Υποχρέωση να ανατίθεται στο CdT η παροχή των αναγκαίων μεταφραστικών υπηρεσιών για τη λειτουργία του EUIPO – Καταγγελία του διακανονισμού μεταξύ του CdT και του EUIPO – Δημοσίευση προκήρυξης διαγωνισμού για μεταφραστικές υπηρεσίες – Ένσταση απαραδέκτου – Έλλειψη εννόμου συμφέροντος – Μερική κατάργηση της δίκης – Εν μέρει απαράδεκτο)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/43
            
         
      Απόφαση του Γενικού Δικαστηρίου της 24ης Οκτωβρίου 2019 – CdT κατά EUIPO
      (Υπόθεση T-417/18) (1)
      
      (Προσφυγή ακυρώσεως - Θεσμικό δίκαιο - Υποχρέωση να ανατίθεται στο CdT η παροχή των αναγκαίων μεταφραστικών υπηρεσιών για τη λειτουργία του EUIPO - Καταγγελία του διακανονισμού μεταξύ του CdT και του EUIPO - Δημοσίευση προκήρυξης διαγωνισμού για μεταφραστικές υπηρεσίες - Ένσταση απαραδέκτου - Έλλειψη εννόμου συμφέροντος - Μερική κατάργηση της δίκης - Εν μέρει απαράδεκτο)
      (2019/C 432/49)
      Γλώσσα διαδικασίας: η γαλλική
      
         Διάδικοι
      
      
         Προσφεύγον: Μεταφραστικό Κέντρο των Οργάνων της Ευρωπαϊκής Ένωσης (εκπρόσωποι: J. Rikkert και M. Garnier)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: N. Bambara και D. Hanf)
      
         Αντικείμενο
      
      Προσφυγή με την οποία ζητείται, κατά πρώτον, βάσει του άρθρου 263 ΣΛΕΕ, να ακυρωθεί, πρώτον, το από 26 Απριλίου 2018 έγγραφο του EUIPO κατά το μέτρο που με αυτό γνωστοποιείται η πρόθεση του EUIPO να μην παρατείνει πέραν της 31ης Δεκεμβρίου 2018 τον διακανονισμό που είχε συνάψει το 2016 με το CdT, σχετικά με την παροχή των αναγκαίων μεταφραστικών υπηρεσιών για τη λειτουργία του EUIPO, δεύτερον, το από 26 Απριλίου 2018 έγγραφο του EUIPO κατά το μέτρο που με αυτό ενημερώνεται το CdT σχετικά με την πρόθεση του EUIPO να λάβει, προληπτικώς, όλα τα αναγκαία μέτρα για τη διασφάλιση της αδιάλειπτης παροχής μεταφραστικών υπηρεσιών πέραν της 31ης Δεκεμβρίου 2018, ιδίως διά της δημοσιεύσεως προκήρυξης διαγωνισμού, και, τρίτον, η απόφαση του EUIPO να δημοσιεύσει στην Επίσημη Εφημερίδα της Ευρωπαϊκής Ένωσης προκήρυξη διαγωνισμού για την παροχή μεταφραστικών υπηρεσιών, με στοιχεία 2018/S 114 - 258472, κατά δεύτερον, να απαγορευθεί στο EUIPO η υπογραφή συμβάσεων στο πλαίσιο του διαγωνισμού αυτού και, κατά τρίτον, να κριθεί παράνομη η δημοσίευση προκήρυξης διαγωνισμού για μεταφραστικές υπηρεσίες από οργανισμούς ή οποιοδήποτε άλλο όργανο της Ευρωπαϊκής Ένωσης στους οποίους, σύμφωνα με τον ιδρυτικό τους κανονισμό, μεταφραστικές υπηρεσίες παρέχει το CdT.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Καταργεί τη δίκη ως προς το αίτημα ακυρώσεως της απόφασης περί καταγγελίας του διακανονισμού που συνήφθη στις 13 Δεκεμβρίου 2016 μεταξύ του Μεταφραστικού Κέντρου των Οργάνων της Ευρωπαϊκής Ένωσης (CdT) και του Γραφείου Διανοητικής Ιδιοκτησίας της Ευρωπαϊκής Ένωσης (EUIPO).
                  
               
            
                  2)
               
               
                  
                     Απορρίπτει την προσφυγή κατά τα λοιπά.
                  
               
            
                  3)
               
               
                  
                     Το EUIPO φέρει τα δικαστικά έξοδά του καθώς και το ήμισυ των εξόδων του CdT, συμπεριλαμβανομένων των εξόδων της διαδικασίας ασφαλιστικών μέτρων στην υπόθεση T-417/18 R.
                  
               
            
         (1)  EE C 341 της 24.9.2018.